CELEX: 62010CA0334
Language: mt
Date: 2012-07-19 00:00:00
Title: Kawża C-334/10: Sentenza tal-Qorti tal-Ġustizzja (L-Ewwel Awla) tad- 19 ta’ Lulju 2012 (talba għal deċiżjoni preliminari mill-Hoge Raad der Nederlanden — il-Pajjiżi l-Baxxi) — X vs Staatssecretaris van Financiën (Sitt Direttiva tal-VAT — L-ewwel subparagrafu (a) u (b) tal-Artikolu 6(2), l-Artikolu 11(A)(1)(ċ) u l-Artikolu 17(2) — Parti minn oġġett ta’ investiment tal-impriża — Użu temporanju għal finijiet privati — Xogħol ta’ trasformazzjonijiet permanenti fl-imsemmi oġġett — Ħlas tal-VAT għal tibdiliet fit-tul — Dritt għal tnaqqis)

29.9.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 295/3
            
         Sentenza tal-Qorti tal-Ġustizzja (L-Ewwel Awla) tad-19 ta’ Lulju 2012 (talba għal deċiżjoni preliminari mill-Hoge Raad der Nederlanden — il-Pajjiżi l-Baxxi) — X vs Staatssecretaris van Financiën
   (Kawża C-334/10) (1)
   
   (Sitt Direttiva tal-VAT - L-ewwel subparagrafu (a) u (b) tal-Artikolu 6(2), l-Artikolu 11(A)(1)(ċ) u l-Artikolu 17(2) - Parti minn oġġett ta’ investiment tal-impriża - Użu temporanju għal finijiet privati - Xogħol ta’ trasformazzjonijiet permanenti fl-imsemmi oġġett - Ħlas tal-VAT għal tibdiliet fit-tul - Dritt għal tnaqqis)
   2012/C 295/04
   Lingwa tal-kawża: l-Olandiż
   
      Qorti tar-rinviju
   
   Hoge Raad der Nederlanden
   
      Partijiet fil-kawża prinċipali
   
   
      Rikorrenti: X
   
      Konvenuta: Staatssecretaris van Financiën
   
      Suġġett
   
   Talba għal deċiżjoni preliminari — Hoge Raad der Nederlanden — Interpretazzjoni tal-ewwel subparagrafu (a) u (b) tal-Artikolu 6(2), tal-Artikolu 11(A)(1)(ċ) u tal-Artikolu 17(2) tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima (ĠU Edizzjoni Speċjali bil-Malti, Kapitolu 9, Vol. 1, p. 23) — Tnaqqis tat-taxxa tal-input imħallsa — Persuna taxxabbli li tkun użat temporanjament u għal skopijiet privati parti minn oġġett ta’ investiment tal-impriża tagħha u li għamlet għal dawn l-għanijiet adattamenti permanenti lil din il-parti tal-oġġett — Dritt għal tnaqqis mill-VAT imħallsa għall-adattamenti permanenti
   
      Dispożittiv
   
   L-ewwel subparagrafu (a) u (b) tal-Artikolu 6(2), l-Artikolu 11(A)(1)(ċ) u l-Artikolu 17(2) tas-Sitt Direttiva tal-Kunsill, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima, kif emendata bid-Direttiva tal-Kunsill 95/7/KE, tal-10 ta’ April 1995 għandhom jiġu interpretati fis-sens li, minn naħa, persuna taxxabbli li tuża temporanjament għall-bżonnijiet privati tagħha parti minn oġġett ta’ investiment allokat għan-negozju tagħha għandha, b’applikazzjoni ta’ dawk id-dispożizzjonijiet, dritt għal tnaqqis mit-taxxa tal-input fuq il-valur miżjud fuq l-ispejjeż magħmula sabiex isiru trasformazzjonijiet permanenti f’dan l-oġġett anki meta dawk it-trasformazzjonijiet ikunu saru bl-għan ta’ dan l-użu għal finijiet privati u li, min-naħa oħra, dan id-dritt għal tnaqqis jeżisti indipendentement mill-punt dwar jekk, fil-mument tal-akkwist ta’ oġġett ta’ investiment li fih saru l-imsemmija trasformazzjonijiet, il-VAT kinitx ġiet iffatturata lill-persuna taxxabbli u jekk ġietx imnaqqsa minn din tal-aħħar.
   
      (1)  ĠU C 246, 11.09.2010